
05 בפברואר 2024
כ"ו בשבט תשפ"ד
2000-2002-2024-0000035
לכבוד:  
עו"ד אלעד מן, הצלחה – לקידום חברה הוגנת (ע"ר)
בדוא"ל: foi@htl.org.il
שלום רב,

[bookmark: _GoBack]הנדון:  פנייתך, מיום 30.1.24 לקבלת מידע - הסדרים למניעת ניגודי עניינים ושאלונים
בפנייתך ביקשת לקבל לידיך את המידע הבא:
"מלוא הסדרי ניגוד העניינים והשאלונים שמולאו אגב עריכתם, שנערכו לבעלי תפקידים בכירים בבית החולים המכהנים מדרג מנהלי אגפים, חטיבות, מערכים וכו' וסגניהם, חברי הנהלה וסמנכ"לים, מטה, יועץ משפטי, מבקר פנים, חשב ותפקידים ברמת בכירות דומה"
לא נוכל למסור לידיך את שאלוני ניגוד העניינים, מאחר והם מהווים "מידע שאין למסרו או שאין חובה למסרו". החלטתה זו  נסמכת על שני טעמים עיקריים כמפורט בחוק חופש המידע:
1. פגיעה בפרטיות - בסעיף 9(א)(3) נקבע כי רשות לא תמסור מידע שגילוי מהווה פגיעה בפרטיות, כמשמעותה בחוק הגנת הפרטיות, התשמ"א 1981. מסירת המידע המבוקש יש בו פגיעה בפרטיות במידה יתרה.
2. מידע בדבר דיונים פנימיים –סעיף 9(א)(4) לחוק. החומר המבוקש הינו בגדר מידע מדיונים פנימיים של הרשות ולכן אין חובה למוסרו.
הדברים האמורים לעיל, קיבלו משנה תוקף בהנחיית היועץ המשפטי לממשלה מס' 3.1005 "מתן פומבי להסדרים למניעת ניגוד עניינים".
באשר לבקשתך לקבלת הסדרי ניגוד העניינים שמולאו בעקבות השאלונים, נציין, שלא הוכן הסדר ניגוד עניינים בגין המידע שפורט בשאלון, עבור אף אחד מבעלי התפקידים המפורטים בפנייתך, מועסקים כיום במרכז הרפואי ומילאו שאלון. 
על מנת שיהיה בפניך מלוא המידע הרלבנטי, נציין כי לעיתים נערכים לבעלי תפקידים הסדרי ניגוד עניינים בשל קרבת משפחה לעובד קיים, במסגרתם מתחייבים, לדוגמא, שלא לעבוד לצידו של העובד הקיים/לא לטפל בענייניו וכיו"ב, כאשר הגילוי אודות קרבת המשפחה בד"כ עולה שלא דרך שאלון ניגוד העניינים. אנו מניחים כי פנייתך לא נגעה להסדרי ניגוד עניינים אלו, וככל שנידרש – נבחן הנושא. 
הנך רשאי לעתור כנגד החלטה זו, לבית המשפט לעניינים מנהליים בנצרת, בתוך 45 ימים. 

